Bok AJ Venter se lewe het in duie gestort, nou vonkel sy oë weer | Huisgenoot
AJ het ook flank vir die Kaapse span, die Stormers, gespeel. Foto: Gallo Images
Wanneer die rooikopflank op die rugbyveld uitgedraf het, het die wedstryd vlam gevat. Maar min sou kon raai sodra AJ Venter sy tokse uittrek, verander die onverskrokkenheid op die veld in vrees en onsekerheid.
"Die lewe is nie regverdig nie," bulder sy stem oor die kubergolwe uit sy blyplek op 'n landgoed op Ballito naby Durban.
'n Mens moet twee keer kyk om die man op die skerm as die oud-Springboklosvoorspeler te herken. Met sy byderwetse bril met 'n vierkantige groen raam lyk AJ (47) vandag eerder soos 'n ontwerper of kunstenaar.